మొఘల్ సామ్రాజ్యం
హుమాయున్ యొక్క ఆకస్మిక మరణం కారణంగా 1556లో అతని పదమూడేండ్ల కుమారుడు జలాలుద్దీన్ అక్బర్ (1556 - 1605) రాజ్య నిర్వహణను స్వీకరించాడు. 1556న రెండవ పానిపట్టు యుద్ధంలో విజయం సాధించిన తరువాత అక్బరు తరపున బైరంఖాన్ రాజ్య విస్తరణను విస్తృతంగా చేపట్టాడు. అక్బరు యుక్త వయస్సుకు వచ్చిన తరువాత, తనదైన వ్యక్తిత్వాన్ని, రాజకీయ చతురతను అలవర్చుకున్నాడు. పని పట్ల ఎక్కువ శ్రద్ధ కలిగి కొన్ని సంవత్సరాల మొఘల్ సామ్రాజ్యంలోని పద్ధతులను స్వయంగా పర్యవేక్షించాడు. రాజ్య విస్తరణ చేసి ఉత్తరాన-పశ్చిమాన కాబూల్, ఉత్తరాన కాశ్మీర్, తూరుపున బెంగాల్ నుండి మధ్య-భారతాన నర్మదా నది వరకూ పాలించాడు.
కూచ్ బెహర్
కూచ్ బెహర్ స్థానికులైన కూచ్ రాజ్బంగ్షి గిరిజనజాతుల నివసించిన ప్రాంతం కనుక ఈ ప్రాంతం కూచ్ బెహర్ అయింది. బిహార్ అంటే సంస్కృత భాషలో బిహర్ అని అర్ధం. బిహర్ అంటే తెలుగులో విహారీ అని అర్ధం. కూచ్ రాజ్బాంగ్షి రాజులు విహరించిన ప్రాంతం కనుక ఇది కూచ్ బెహర్ అయింది. కామత్పూర్ సామ్రాజ్యం కూచ్ రాజ్బంషి రాజైన " మహారాజు నరనారాయణన్ పాలించాడు. తతువాత ఆయన తమ్ముడు ఆతరువాత ఇతర వారసులు పాలించారు. ఒకప్పటి కామత్పూర్ రాజ్యమే ప్రస్తుతం ఉత్తర బెంగాల్, అస్సాం రాష్ట్రంలోని అధికభాగం, ప్రస్తుత బంగ్లాదేశ్ , బిహార్ రాష్ట్రంలోని కిషంగంజ్ జిల్లా మరియు భూటాన్ దేశంలోని కొన్ని ప్రాంతాలు ఉండేవి. కూచ్ రాజబంగ్షి ప్రజలు తమ సంస్కృతి మరియు సంప్రదాయాలను సంరక్షిచడానికి 
అనువుగా తమకు ప్రత్యేక ప్రాతం కావాలని మహారాజును నిర్భందిస్తూ వచ్చారు.